ปศุสัตว์ ออกหน่วยสัตวแพทย์พระราชทานฯ ช่วยเกษตรกร ผู้ยากไร้ ปราจีนฯ
อธิบดีกรมปศุสัตว์ เปิดโครงการสัตวแพทย์พระราชทานในพระราชดำริ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จ.ปราจีนบุรีเพื่อบริการประชาชน ให้มีความอยู่ดีกินดี เกษตรกรผู้ยากไร้ อยู่ห่างไกลและขาดโอกาส เมื่อวันที่ 18 ก.พ.63 เวลา 09.30 น. ณ หอประชุมที่ว่าการ อ.นาดี จ.ปราจีนบุรี นายสัตวแพทย์สรวิศ ธานีโต อธิบดีกรมปศุสัตว์ เป็นประธานเปิดโครงการสัตวแพทย์พระราชทานในพระราชดำริ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จังหวัดปราจีนบุรี ที่กำหนดจัดขึ้นระหว่างวันที่ 17-21 ก.พ.63 บริเวณพื้นที่ อ.เมืองปราจีนบุรี อ.กบินทร์บุรี และอ.นาดี พร้อมด้วยนายพิบูลย์ หัตถกิจโกศล ผวจ.ปราจีนบุรี นายนพดล งามเหลือ นายอำเภอนาดี นายวัลลภ ประวัติวงศ์ นายอำเภอกบินทร์บุรี นายพนม มีศิริพันธุ์ ปศุสัตว์เขต 2 นายวรากร จิตรหลัง ปศุสัตว์จังหวัดปราจีนบุรี คณะกรรมการโครงการสัตวแพทย์พระราชทานฯ หัวหน้าส่วนราชการ คณาจารย์ นิสิต นักศึกษา ผู้นำท้องถิ่น และพี่น้องเกษตรผู้เลี้ยงสัตว์การดำเนินงานโครงการสัตวแพทย์พระราชทานฯ เป็นงานสนองพระราชดำริ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วัตถุประสงค์เพื่อการบริการประชาชนชาวไทย ให้มีความอยู่ดีกินดีโดยทั่วหน้าและเสมอภาคกัน เป็นการแบ่งเบาพระราชกรณียกิจอีกทางหนึ่ง สร้างคุณประโยชน์ให้แก่เกษตรกรผู้ยากไร้ อยู่ห่างไกลและขาดโอกาส โดยให้บริการตรวจรักษาพยาบาลสัตว์ให้แก่สัตว์เลี้ยงของเกษตรกร เพื่อควบคุมป้องกันโรคระบาดทั้งจากสัตว์สู่สัตว์ และโรคสัตว์สู่คนไม่ให้เกิดการแพร่ระบาดไปในพื้นที่ใกล้เคียง ช่วยพัฒนาสุขภาพสัตว์เลี้ยงของเกษตรกรให้มีความแข็งแรงสมบูรณ์มากขึ้น เป็นความร่วมมือแบบบูรณาการของสัตวแพทย์ไทย และบุคลากรทุกภาคส่วนทั้งในส่วนของวิชาชีพสัตวแพทย์และวิชาชีพอื่นๆ ต่างผนึกกำลังในการใช้เทคโนโลยี และวิทยาการอันทันสมัยของแขนงต่างๆ เพื่อบริการประชาชนให้ได้ผลสำเร็จตามพระราชเสาวนีย์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นับเป็นความโชคดีของเกษตรกรจังหวัดปราจีนบุรี ที่จะได้รับการบริการจากบุคลากรที่มีความรู้ ความสามารถ มีน้ำใจดีงาม ที่จะได้มาช่วยบรรเทาความเจ็บป่วยของสัตว์และบรรเทาความทุกข์ร้อนของทุกท่านการปฏิบัติงาน มีการบริการประกอบด้วย รักษาสัตว์ ตรวจสุขภาพ ถ่ายพยาธิให้กับโค กระบือ แพะ แกะ และสุกร ฉีดวัคซีน ผ่าตัดทำหมันให้สุนัขและแมว ผสมเทียม ตรวจสอบคุณภาพอาหารสัตว์ อบรมถ่ายทอดองค์ความรู้แก่นักเรียนและเกษตรกรในหลักสูตรที่ตรงความต้องการในพื้นที่ ได้แก่ การเลี้ยงสัตว์และการจัดการฟาร์ม โรคพิษสุนัขบ้า การตัดแต่งและการแปรรูปผลิตภัณฑ์ การจำหน่ายเนื้อสัตว์ การจัดนิทรรศการแสดงผลงาน การเสวนาปัญหาปศุสัตว์ สาธิตและการปฏิบัติการทำหญ้าหมักฟางหมัก ทำแร่ธาตุก้อนและจัดทำแปลงหญ้าพระราชทาน และให้คำปรึกษาแนะนำด้านสุขภาพสัตว์ และอาหารสัตว์ทั้งนี้ เพื่อให้สัตว์ได้รับการรักษาพยาบาลอย่างทั่วถึง ลดการสูญเสียสัตว์อันเนื่องมาจากอาการเจ็บป่วย ลดการแพร่กระจายของโรคระบาดสัตว์ รวมถึงโรคติดต่อระหว่างสัตว์และคน ให้เกษตรกรมีความรู้และสามารถช่วยเหลือตนเองได้ในการดูแลรักษาสัตว์ป่วยเบื้องต้น และช่วยพัฒนาการเลี้ยงสัตว์ของประชาชนอย่างต่อเนื่องเพื่อความยั่งยืนของอาชีพต่อไป.
อธิบดีกรมปศุสัตว์ เปิดโครงการสัตวแพทย์พระราชทานในพระราชดำริ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จ.ปราจีนบุรี เพื่อบริการประชาชน ให้มีความอยู่ดีกินดี 
โครงการสัตวแพทย์,สัตวแพทย์พระราชทาน,เกษตรกรผู้ยากไร้,อธิบดีกรมปศุสัตว์,ปราจีน,ข่าวทั่วไป